ร.13 พัน.1 อุดรธานี เข้าพัฒนาโรงเรียนบ้านสงเปลือยดงสามสิบ
พันโท เศรษฐสิทธิ์ พวงบานเย็น ผู้บังคับกองพันทหารราบที่ 1 กรมทหารราบที่ 13 อนุมัติให้จัดกำลังพลชุดช่างจิตอาสาของหน่วยเข้าดำเนินการซ่อมแซมระบบสาธารณูปโภคและพัฒนาโรงเรียนบ้านสงเปลือยดงสามสิบ ตำบลเสอเพลอ อำเภอกุมภวาปี จังหวัดอุดรธานี ซึ่งเป็นโรงเรียนต้นแบบตามหลักปรัชญาเศรษฐกิจพอเพียง ร่วมกับคณะครู อาจารย์ของโรงเรียนบ้านสงเปลือยดงสามสิบ โดยในครั้งนี้เข้าดำเนินการติดตั้งตะแกรงเหล็กเพื่อทำซุ้มไม้เลื้อยและเตรียมแปลงปลูกผักสวนครัว พร้อมทั้งได้ดำเนินการทำความสะอาดและตัดหญ้าบริเวณพื้นที่ในโรงเรียนฯ และบริเวณโดยรอบ เพื่อเป็นการดำรงรักษาสภาพศูนย์การเรียนรู้ให้กับเด็กนักเรียนได้ศึกษาเรียนรู้ตามหลักปรัชญาเศรษฐกิจพอเพียงและสามารถนำความรู้ที่ได้ ไปขยายต่อยอดในชุมชนของตัวเองต่อไปการเข้าดำเนินการจัดทำซุ้มไม้เลื้อยและพัฒนาพื้นที่ในโรงเรียนฯ ในครั้งนี้ ทำให้เด็กนักเรียน คณะครู อาจารย์โรงเรียนสงเปลือยดงสามสิบและชาวบ้านในพื้นที่ มีความรู้สึกยินดีเป็นอย่างมากและกล่าวขอบคุณกองพันทหารราบที่ 1 กรมทหารราบที่ 13 เข้ามาดำเนินการ